Projek Memikat Suami

Projek Memikat Suami ialah sebuah siri televisyen komedi romantik Malaysia 2013 yang bersiaran di Astro Ria bermula 23 Disember 2013 hingga 17 Mac 2014 diadaptasi dari novel dengan judul sama karya Hanina Abdullah. Ia dibintangi oleh Aiman Hakim Ridza dan Emma Maembong.Drama Projek Memikat Suami mCentralMY

Sinopsis
Nawwal Husna, baru sehari pulang ke tanah air selepas tamat pengajian, dia dikejutkan dengan berita peminangannya. Demi ummi dan babah, Husna bersetuju dengan permintaan itu meskipun dia tahu sangat sukar untuk bersama dengan lelaki yang memang tak sukakan dia.

Hidup berumah tangga dilayari berbekalkan nasihat dan petua dari kakak-kakaknya, yang lebih dikenali sebagai Master-ji dan Side-kick.

Berjayakah Nawwal Husna memikat suaminya si mamat ketul ais beku, Zahrain Alimin? Bolehkah ketul ais beku ini dicairkan?

Apabila mereka sudah menemui cinta itu, wujud pula penghalang dek rasa cemburu dan fitnah. Berjayakah mereka mempertahankan rasa cinta yang baru hendak bercambah? Ikuti cabaran dan usaha Nawwal Husna untuk membina rumah tangga bahagia.

Pelakon
 Aiman Hakim Ridza sebagai Zahrain Alimin
 Emma Maembong sebagai Nawwal Husna
 Watie Elite sebagai Nawrah Hanna
 Dynas Mokhtar sebagai Najla Huda
 Kuniey Muzani sebagai Zahra
 Fadilah Mansor sebagai Puan Sri Maimun
 Aznah Hamid sebagai Hajjah Rahmah
 Natasha Elyzza sebagai Emmalyn
 Ikhwan Khairudin sebagai Atai
 Sherry Ibrahim sebagai Adira Sulaiman
Aidil Alias sebagai Brotha Noh

Muzik
Lagu tema drama ini, "Buatmu Cinta" dinyanyikan oleh Aiman Hakim Ridza.

Rujukan

Pautan luar


Kategori:Drama Melayu
Kategori:Rancangan Astro Ria
Kategori:Drama adaptasi novel di Malaysia